text: Hattedamer har fået nyt hjem
  25 marts 2014 kl. 17.46
  Sønderborg Hatte Laug af 1996 har fået et nyt hjem i det gamle rådhus i Augustenborg.
  Det blev fejret tirsdag, da hattedamerne havde fundet deres allerfineste og mest festlige hatte frem.
  Lauget mistede deres gamle lokaler i vandtårnet i Sønderborg sidste år, fordi tårnet blev sat til salg.
  Sønderborg Hatte Laug driver eget hattemuseum, og udstillingen af hatte gennem tiderne har åben den sidste weekend i hver måned.
  Hattedamerne i Sønderborg er kendt langt ud over landets grænser. De holder af og til hatte-træf med ligesindede i ind- og udland.
  